21/07/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Información pública

CLAVE: DH. V36.16095/DH. VI 5.26968 U. T. E. RÍO ULLA, de conformidade co artigo 114 do Real decreto 1471/1989 polo que se aproba o Regulamento xeral de execución da Lei de costas, solicita autorización para o vertido á ría de Arousa dun caudal máximo de 327.818,4 m3/ano de augas residuais de escorrega e de augas residuais infiltradas a través das ataguías empregadas na construción das pías do viaduto procedentes das obras do “Eixo Atlántico de Alta Velocidade — Tramo Viaduto Río Ulla (A Coruña — Pontevedra) Plataforma” localizadas nos concellos de Catoira e Rianxo. A xestión realizada das augas residuais xeradas en cada unha das zonas de obra é a seguinte: as augas residuais de escorrega procedentes dos parques de maquinaria previamente tratadas nun separador de hidrocarburos de clase I de 1500 L e 3 L/s de capacidade; así como as augas residuais de escorrega xeradas na superficie afectada polas obras e as augas infiltradas a través das ataguías empregadas na construción das pías do viaduto; son recollidas e tratadas en cadansúa balsa de decantación subdividida en 5 compartimentos e dotada dos seguintes dispositivos: * Dosificación de floculante antes da entrada á balsa. * Barreiras de retención e absorción de hidrocarburos en polipropileno no primeiro compartimento da balsa, situadas perpendicularmente á entrada de auga * Sistema de control e corrección de pH por inxección de CO2 mediante grella difusora no penúltimo compartimento da balsa de decantación e sonda de pH na entrada ao derradeiro compartimento. As características de cada balsa de decantación indícanse na seguinte táboa: As augas residuais depuradas procedentes da balsa de decantación da zona de obras de Catoira son conducidas mediante cuneta formigonada de sección triangular de 1 m de base e 0,50 m de altura de 34 m de lonxitude cara unha taxea de drenaxe transversal preexistente na zona, de 1,05 x 0,85 m2 de sección e 11,1 m de lonxitude, conectada a dous tubos de 400 mm de diámetro e 14,40 m de lonxitude, a través dos cales se realiza o vertido ao dominio público no punto de coordenadas UTM: X=522.110; Y=4.723.832. As augas residuais depuradas incorpóranse finalmente á ría de Arousa. As augas residuais depuradas procedentes da balsa de decantación da zona de obras de Rianxo son conducidas mediante cuneta formigonada de sección triangular de 1 m de base e 0,50 m de altura e 9,4 m de lonxitude cara unha canalización de drenaxe transversal preexistente na zona, en formigón de 500 mm de diámetro e 13,50 m de lonxitude, a través da cal se realiza o vertido ao dominio público no punto de coordenadas UTM: X=521.951; Y=4.724.704. As augas residuais depuradas incorpóranse finalmente á ría de Arousa. O que se fai público para xeral coñecemento por un prazo de VINTE (20) DÍAS, contados a partir do seguinte día á data da publicación nos Boletíns Oficiais das Provincias da Coruña e Pontevedra do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, no Concello de Catoira; no Concello de Rianxo; nas oficinas do Organismo Autónomo Augas de Galicia da Consellería de Medio Ambiente, Territorio e Infraestruturas sitas na Praza Camilo Díaz Baliño de Santiago de Compostela; no Servizo Territorial Sur de Augas de Galicia sito na Rúa San Salvador n° 2 - 4° de Vigo; e no Servizo Territorial Centro de Augas de Galicia sito na rúa Tomiño núm.16 de Santiago de Compostela; onde se atopa exposto o proxecto para que poida ser examinado por quen desexe. Santiago de Compostela, 29 de xuño de 2010 A xefa da Área de Vertidos, e. f. Asdo.: Mª Jesús Tejada López